《题司空表圣王官谷》
宋代·王临

夫君久逐夜舟移，依旧岩扃锁翠微。位至文昌还避世，身甘幽谷是知机。

清风未泯随流水，遗像空存伴落晖。百有馀年同俯仰，白云犹绕故亭飞。

作者简介：大名成安人，字大观。王广渊弟。起进士，签书雄州判官。英宗治平中，为河北沿边安抚都监，上备御数十策。累官户部副使，以宝文阁待制知广州府，徙河中，卒。